BEDYDD. 


LtAWEH  o frwydrau  ar  feusydd  papyr  a tliafod  sydd  wedi  eu 
hymladd  ynghylch  bedydd,  a hyny  hefyd  gan  ddynion  wedi  eu 
hanfon,  meddynt  hwy,  i weinyddu  yr  ordinhad.  Y mae  yn  heth 
syn  iawn  i feddwl  dyn  ystyriol,  i weled  cynnifer  o genadon  dros 
Dduw  yn  gweinyddu  yr  òrdinbad  o fedydd,yr  hon  sydd  o’i  osod- 
iad  ef  ei  hun,  ac  i gyd  yn  anghytuno  yn  eì  chylch.  A ddichon 
fod  pregethwr  wedi  ei  anfon  gan  Dduw  i fedyddio,  os  na  fydd  yn 
gwybod  yn  ddiamheuol  pa  fodd  y mae  bedyddio,  a phwy  i fed- 
yddio?  Y mae  yn  anmhosibl,  debygwn  i.  Yr  oedd  dyscyblion 
Crist,  yn  yroes  apostolaidd,  yn  gwybod  yn  eithaf  da  yngliylch 
bedydd;  ac  o ganlyniad,  nid  yw  yr  hanesion  yn  y Testament 
Newydd  am  fedyddio  yn  egluro  nemawr  ar  y gweinyddiad,  ond  yr 
hyn  a grybwyllir  yn  anfwriadol.  Hyn  yw  yr  oll  a ystyria  y 
gwahanol  enwadau  yn  anghenrlieidiol  er  gweinyddu,  yn  lle  iawn 
hyíforddiad  oddiwrth  Dduw,  neu  trwy  olyniad  oddiwrth  y rhai  a 
wyddent.  Gan  nad  yw  yr  haneswyr  ysgrythyrol  wedi  amcanu 
dangos  pa  fodd  i weinyddu  bedydd,  na  desgrifio  y pethau  sydd 
yn  perthyn  iddo,  ond  yr  hyn  a amlygent  yn  ddamweiniol,— y mae 
yn  amlwg,  ynte,  nad  oeddynt  hwy  yn  golyg'u  y buasai  neb  yn 
cymmeryd  yr  hyn  a fuasent  hwy  yn  ysgrifenu,  yn  unìg,  yn 
ddigonol  er  derbyniawn  hyíforddiad  i weinddu  yr  ordinhad,  ond 
y buasent  yn  derbyn  y cyfarwyddyd  a roddwyd  gan  Grist  yn 
draddodiadol.  Y mae  ynrhesymol  i gredu  fod  Crist  wedi  desgrifio 
yr  ordinhad  i’w  apostolion  yn  fanwlj  canys  nid  oes  hanes  fod 
unrhyw  gamddeall  yn  ei  chylch  yn  yr  holl  Destament  j ond,  etto 
nid  yw  y desgrifiad  hwnw  mewn  ysgrifen,  ac  o ganlyniad  ni  allwn 
ui  yn  yr  oes  hon  gael  cyfarwyddyd  ond  oddiwrth  Dduwyn  union- 
gyrchol,  neu  trwy  draddodiad,  oddieithr  yr  hyn  a gasglwn  oddi- 
wrth  haneswyr  ysgrythyrol  pan  yn  crybwyll  yn  ddamweiniol  am 
ryw  betbau  perthynol  i fedydd. 

Wedi  sylwi  yn  y modd  yna,  y mae  yn  ymddangos  bellach  yn 
anhygoel  fod  neb  enwad  o grefyddwyr  yn  ymwnejd  â bedydd  yn 
iawn,  ac  fel  y gosodwyd  ef  gan  Grist.  Ond  rbag  collfarnu  neb  yn 
fwriadol,  gwnawn  ymchwiliad  teg  i’r  crybwylliadau  damweiniol 
sydd  am  fedydd  yn  y Testament  Newydd  j ac  os  cawn  rhy w sect 

yn  cyfaíeB  yn  eí  gweinyddiad  o fedydd  i’r  hyn  a allwn  gasglu  o ’r 
Testament  Newydd,  bydd  yn  eithaf  tebyg  fod  y sect  hono  wedi  ei 
hyíforddi  gan  Dduw  yn  uniongyrchol,neu  trwy  draddodiad  ; neu, 
o leiaf,  ymddengys  fel  y fwyaf  cywir  o’r  lleill.  Cawn  olrhain, 
ynte,  i Fedydd  fel  liyn:  — 

I.  Pa  BETH  YW  PRIF  DDY'IÌEN  BEDYDD  ? 

Dymaofyniad  a atebir  mewn  amryw  ffyrdd.  Dywed  rhai  mai 
dangosiad  ydyw  o fod  y bedyddiedig  yn  gwneyd  proffes  o’r 
efengyl.  Ereiil  a ddywedant  mai  arwydd  ydyw  fod  digon  ar  eî 
gyfer  yn  Nuw,  Tthai  a haerant  mai  arwydd  allanol  ydyw  o 
fedydd  yr  Ysbryd  Glân,  ac  ereill  mai  sel  ydyw,  fel  yr  enwaediad 
gynt.  Ond  pa  beth  a ddywed  yr  ysgrythyr  am  dano?  Wel, 
dywred  fod  loan  yn  bedyddio  “ er  maddeuant  pecliodau  ” (gwel 
Marc  i,  4;  Luc  iii,  3).  Dywed  Pedr  ar  dydd  y Pentecost, 
“ Edifarhewch,  a bedyddier  pob  un  o honoch  yn  enw  Iesu  Grist, 
er  maddeuant  pechodau  ” (Äct.  ii,  38).  Mae  yr  hyn  a ddywedir 
gan  Ananias  w7rth  Paul,  sef,  “ Cyfod,  bedyddier  di,  a golch 
ymaifh  dy  hechodau,”  yn  dangos  fod  maddeuant  yn  dyfod  trwy 
fedydd.  Yr  oedd  loan  Fedyddiwr,  yn  annog  ei  wrandawwyr  i 
ddwyn  “ ffrwythau  addas  i edifeirwch,”  a u bod  hwytliau  yn 
“ cyffesu  eu  pechodau  ” pan  yn  eael  eu  bedyddio,  yn  dangos  yn 
amlwg  mai  yn  y bedydd  yr  oedd  cael  maddeuant  pechodau.  Feîly 
y gellir  sylwi  gyda  golwg  ar  Pedr  ar  dydd  y Penteeost,  pan  yn 
dweyd  wrth  y dyrfa  arn  edifarhau  yn  flaenorol  i fedyddio.  Mae 
yn  naturiol  iawn  wrth  hyn  oll  i benderfynu  fod  bedydd  er  madd- 
eucmt  pechodau. 

II.  Pwy  yw  Deiliaid  Bedydd? 

Yr  anghytundeb  nawyaf  ynghylch  y pwnc  hwn  yw,  pa  un  a 
ydyw  babanod  yn  ddeiliaid  cymhwys  ai  peidio.  Dywed  pawb  fod 
credinwyr  yn  gymhwys.  Ond  nad  beth  a ddywedo  neh,  os  yw 
bedydd  er  maddeuant  pechodau  yn  ysgrythyrol,  y mae  yn  cau 
babanod  allan,  am  nad  ydynt  wedi  pechu ; a dynion  yn  credu,  ac 
yn  edifarhau,  yw  yr  unig  ddeiliaid.  Eithr  rhag  fod  rhywun  yn 
tybied  iod  sail  i fedyddio  babanod,  ceir  chwilio  i mewn  i’r  hyn  a 
ddygir  yn  mlaen  fel  prawf  o hyny.  Dywedir  fod  gorchymyn 
Crist  i ddysgu  “ yr  holl  genedloedd,  gan  eu  bedyddio,  &c.,’’  yn 
cynnwys  fod  pob  un  yn  yr  holl  genedloedd  yn  ddeiliaid  bedydd ; 
a dywedir  fod  y geiriau  “ holl  genedloedd  ” i’w  deall  yn  y commis- 
siwn,  yr  un  fath  ag  yn  Math.  xxv,  32— “A  chydgesglir  ger  ei 
fron  ef  yr  holl genedloeddd'  Nid  oes  dim  neillduol  yn  fwy  yn  y 

geiriau  “ yr  holl  genedloedd,”  nâ’u  bod  yn  golygu  pob  ce.nedl.  Pe 
gorchymynid  i ni  rifo  yr  holl  genedloedd,  gallem  ufyddhau  i’r 
gorchymyn  heb  rifo  pob  un  ynyr  holi  genedloedd;  ond  pe  gorch- 
ymynid  i ni  ladd  yr  lioll  genedloedd,  nis  gallem  gyflawni  hyny 
heb  ladd  pob  un  yn  yrholl  genedloedd.  Pe  ewyllysiem  argyhoeddi 
yr  holl  gened'.oedd,  nid  gwiw  fuasai  i ni  dreio  argyhoeddi  babanod, 
er  y buasai  yr  ymadrodd  yn  eithaf  grammadegol ; ond  pe  ewyll- 
ysiem  foddi  yr  holl  genedloedd,  buasai  raid  i ni  foddi  y babanod 
a phawb.  Y mae  yn  amlwg,  gan  hyny,  fod  ystyr  “ yr  holl  gen- 
edloedd”  yn  ymddibynu  yn  gwbl  ar  yr  hyn  sydd  yn  cael  ei  gys- 
sylltu  wrtho.  Yn  yr  un  modd  y mae  deall  “ Pregethwch  yr  efengyl 
i bob  creadur ” hefyd.  Ond  efallai  fod  rhywun  am  wrthod  y 
rhesymau  blaenorol,  ac  yn  penderfynu  fod  rhaid  cymmeryd  yr 
holl  genedloedd  yn  y commissiwn  yn  yr  un  ystyr  â’r  holl  genedl- 
oedd  yn  Math.  xxv,  32— “ A chydgesglir  ger  ei  fron  ef  yr  holl 
genedloedd,’’  Cymmered  amddiffynwr  babanod  ychydig  bwyll,  a 
chawn  weled  pa  un  a yrdyw  yr  ymadroddion  diweddaf  yn  cynnwys 
yr  holl  genedioedd,  yn  yr  ystyr  helaethaf — 'ie,  pa  un  a ydynt  yn 
cynnwys  babanod  neu  beidio.  Yr  ydym  yn  darllen  yn  Math, 
xxiv,  31,  fod  yr  holl  etholedigion  yn  cael  eu  casglu  yn  flaenorol  i 
gasgliad  yr  holl  genedloedd,  a chan  fod  babanod  yn  ddeiliaid 
teyrnas  nefcedd,  y mae  yn  amlwg  eu  bod  i gael  eu  casglu  gyda’r 
etholedigion.  Ond  nad  beth  am  hyny,  gallwn  brofi  na  fydd 
babanod  yn  nghasgliad  yrr  holl  genedloedd;  a hyny  fel  hyn  : — Y 
mae  Crist  yn  dweyd  wrth  y rhai  ar  ei  ddeheulaw,  “ Deuwch  chwi, 
fendigedigion  fy  Nhad,  etifeddwch  y deyrnas  a barotowyd  i chwi, 
er  seiliad  y byd;  canys  bum  newynog,  a chwi  a roisoch  i mi 
fwyd,  &c.;’’  a dywed  wrth  y rhai  ar  ei  law  aswy,  “ Ewch  oddi- 
wrthyf,  rai  melldigedig,  i’r  tân  tragwyddol,  &c.;  canys'  bum 
newynog,  ac  ni  roisoch  i mi  fwyd,  &c.’’  Darllener  yr  adnodau 
oll.  Heblaw  y da  a’r  drwg  sydd  yn  cyfansoddi  yr  holl  genedloedd, 
y mae  Crist  yn  siarad  am  blaid  arall,  yr  lion,  mae  yn  debyg,  yw 
yr  etholedigion  a fuaseut  wedi  eu  casglu  yn  flaenorol;  canys 
dywed  am  danynt,  “ Yn  gymmaint  â’i  wneuthur  o honoch  i un  o’r 
rhai  hyn  fy  mrodyr  lleiaf.”  Y mae  rhan  o’r  holl  genedloedd  yn 
cael  eu  gwobrwyo  yn  ddiddysgwyliad  am  eu  gweithredoedd  da; 
a’r  rhan  arall  yn  cael  eu  condemnio  am  eu  gweithreàoedd  drwg. 
Nid  yw  babanod  yn  gwneyd  da  na  drwg;  ac  y mae  yn  amlwg,  o 
ganlyniad,  na  jyda  babanod  yn  “ yr  holl  genedloed  ” hyn.  Cawn 
yn  nesaf  edrych  i’r  commissiwn  er  gweled  gorchymyn  i wneyd  pa 

feeth  i’r  holl  genedloedd  sydd  yn  cael  ei  feddwl,  Dywedir  yn 
Mathew  xxtiii,  19 — “Ewch  gan  hyny,  a dysgwch  yr  holl  genedl- 
oedd,  gan  eu  bedyddio  ac  yn  Marc  xvi,  15 — “Ewcîi  i’r  holl 
fyd,a  phrogethwch  yr  efengyl  i bob  creadar  ; y neb  a gredo,  ac  a 
fedyddier,  a fydd  cadwedig.”  Yn  y cyntaf,  gorehymyn  i ddf/sgu , 
neu  wneyd  dyscyblion  c’r  holl  genedloedd  sydd,  gan  eu  bedyddio  ; 
ac  yn  yr  aîl,  gorchymyn  i bregethu  yr  efengyl  sydd,  a’r  sawl  a 
gredai  ac  a fedyddid  a fyddai  cadwedig.  Mae  yn  amlwg  mai 
dy7sgu  neu  bregetlm  yr  efengyl  sydd  mewn  goiwg  yn  y ddau  le ; ac 
mai  rhai  yn  derbyn  neu  yn  credu  yr  hyn  a ddysgid  neu  a breg- 
ethid,  oedd  deiliaid  i bedyddio.  Nid  oedd  y rhai  ni  chredent  yn 
ddeilìaid  bedydd,  ond  cöndemniad  ; ac  y mae  hyn  yn  dangos  nad 
yw  yr  holl  genedloedd,  yn  ol  yr  ystyr  a roddir  i’r  geiriau  gan  rai 
i gael  eu  bedyddio.  Yn  y geiryddiad  cyntaf  o’r  commissiwn, 
gorchymynir  “ dysgu  iddynt  bol)  peth  ” a orchymynodd  efe  i’w 
apostolion,  yn  ychwanegol  at  yr  hya  a ddysgid  iddynt  yn  âaen- 
orol.  Mae  yn  eglur  wrth  y dysgu  cyntaf  mai  dysgu  egwyddorion 
blaenaf  Cristionogaeth  a leddylid,  megysy  gwr.ai  Pedr  ar  ddydd  y 
Pentecost,  sef,  “ Edifarhewcb,  a bedyddier  pob  un  o honoch  er, 
maddeuant  pechodau  ; a cliwi  a dderbyniwch  ddawn  yr  Ysbryd 
Glân.’’  Gweiir  fod  Pedr  yn  d weyd,  “Bedyddier  pob  un  o honoch 
ond  “ y rhai  a dderbyniasant  ei  air  ef  yn  ewyllysgar  a fedydd- 
iwyd  ” yn  unig.  Wrth  y dysgu  diweddaf  yn  y commissiwn,  sef  y 
dysgu  pob  pet’i,”  y deallir  y dysgu  hyny  a wnelai  yr  apostolion 
ac  ereill  ar  y credinwyr  yn  eu  llythyrau  a’u  hymw'eiiadau  atynt. 
Nid  yv?  y dysgu  cyntaf  yn  gweddu  i rai  sydd  wetli  dod  yn  ddys- 
cyblion,  ond  yr  ail  ddysgu ; ac  uid  y w y dysgu  olaf  yn  gweddu  i’r 
rhai  sydd  heb  gredu,  ond  y cyntaf.  Dysgu  y cyntaf  neu  yr  olaf 
i faban  'sydd  ffolineb,  canys  y mae  gwaitli  mawr  i’w  ddysgu  ef  i 
gerdded  a siarad  o flaen  hyny ; ac  o ganlyniad,  y mae  yn  unol  â’r 
commissiwn  i beidio  bebyddio  baban  nes  y byddo  wedi  dysgu  y 
dysgu  cyntaf  canys  pe  bedyddid  ef  cyn  byny,  newidid  y commis- 
siwn  yn  “ Bedyddiwch,  gan  ddysgu  wedi  hyny,’’  am  y bedyddir 
babanod  yn  awr  yn  fuan  wedi  eu  geni.  Y mae  yn  beth  a addefa 
pawb,  ond  odid,  fod  pob  creadur  rhesymol  yn  ddeiiiad  pregethu, 
ac  os  creda  yr  byn  a bregethir  (ond  nid  heb  hyny),  yn  ddeiliad 
bedydd  hefyd  ; ac  o gaulyniad,  fe  welir  wrth  hyn  y gall  rhywun 
fod  yn  ddeiliad  pregethu,  pau  ua  fydd  yn  ddeliad  bedydd,  trwy  ei 
fod  yn  parhau  yn  anghredadyn.  Ond  gadawn  y commissiwn  i 
fyned  at  esiampalu  o fedyddio,  er  cael  gweled  a oeddid  yn  bed- 

jrdáîo  babanod  yn  rhywle.  Dichon  fod  rhywun  yn  barod  î 
waeddi  fod  teulu  ceidwad  y carchar  wedi  eu  bedyddio  oll,  a bod 
teulu  yn  cynnwys  babanod.  Yr  hyn  sydd  yn  cael  ei  ddweyd  yn 
yr  hanes  hyny  yw  hyn . — “ A hwy  a draethasant  iddo  air  yr 
Arglwydd,  ac  i bawb  oedd  yn  ei  dŷ  ef;’’  a dywedir  hefyd  arn  dan- 
ynt,  “ Ac  efe  a fu  lawen,  gan  gredu  i Dduw,  efe  a’i  lioll  deulu.’ 
Yn  awr,  os  oedd  yno  fabanod,  yr  oeddid  yn  pregethu  iddynt,  ac 
yr  oeddynt  hwythau  yn  credu.  Y mae  yn  rhesymol,  gan  hyny, 
i feddwl  nad  oedd  babanod  yno.  Beth  sydd  i ddywedyd  am  deulu 
Lydia,  ynte?  Nemawr  o ddim.  Mae  yn  amlwg  i’w  theulu  gael 
eu  bedyddio ; ond  yr  holl  eglurhad  a ellir  gael  yw  yr  hyn  sydd 
yn  Act.  xvi,  40 — “ Ac  wedi  myned  £o’r  apostolion]  allan  o’r 
carcbar,  hwy  a aethant  i mewn  at  Lydia  ; ac  wedi  gweled  y brodyr, 
hwy  a’u  cysurasant,  ac  a ymadawsant.”  Y mae  yn  amlwg,  debyg- 
wn  i,  mai  y brodyr  oedd  teula  Lydia,  a’u  bod  yn  cymmeryd  eu 
cysuro;  o leiaf,  nid  oes  awgrym  fod  ganddi  fabanod,  ac  y mae  yn 
bosibl  cyfansoddi  teulu  hebddynt  hwy.  Etto,  dywedir  am  Crispus 
a’i  deulu— ■“  A Chrispus  yr  arch  synagogydd  a gredodd  yn  yr 
Arglwvdd,  a’i  lioll  dy  ” (Act.  xviii,  8j.  Babanod  oedd  y rhai  hyn 
etto  yn  alluog  i gredu.  Efallai,  ynte,  fod  babanoá  yn  mysg  yr 
holl  rai  a fedyddiodd  Toan  yn  yr  lorddonen  ; ond  ymddengys  fod 
bedydd  Ioan  yn  hollol  anaddas  i íabar.od.  Dywed  Baul  am  fed- 
ydd  Ioan  fel  hyn — “ loan  yn  ddiau  a fedyddiodd  â bedydd  edifeir- 
wch  gan  ddywedyd  wrth  y bobl  am  gredu  yn  yr  hwn  oedd  yn 
dyfod  ar  ei  ol  ef,  sef  yn  Nghrist  lesu”  (Act.  xix,  4).  Ychwanegir 
at  “fedydd  edifeirwch  ’’  y geiriau  er  maddeuant  pecliadau  yn  Marc 
i,  4.  Ond,  meddai  y bedyddiwr  bebanod,  os  yw  yr  holl  enghreiíft- 
sau  blaenorol  yn  anflfafriol  i’n  deiliaid  bychain  ni,y  mae  yr  hyn 
a ddywedodd  Crist  yn  ddigonol  yn  ngwynsb  y cyí'an  a ddangos- 
wyd  yn  eu  herbyn.  Y rnae  Crist  yn  dweyd  am  blant,  “ Gadewch 
i blant  bychain  ddyfod  ataf  fi,  ac  na  waherddwch  iddynt : canys 
eiddo  y cyfryw  rai  yw  teyrnas  nefoedd  ” (Marox,  14;  Math.  xix, 
J4).  Yn  awr  dadleuir,  os  darfu  i Grist  ddweyd  fod  babanod  ya 
ddeiliaid  teyrnas  nefoedd,  pahara,  yn  enw  rheswm,  gan  eu  hod 
mor  dda,  nad  ydynt  yn  deilwng  i gael  eu  bedyddio,  a dyfod  trwy 
y drws  bedydd  i’r  eglwys?  Wel,  y maent  yn  deilwng  i fyned  i’r 
nef,  os  hunant  yn  fabanod,  am  i Grist  eu  prynu  ; ond  nid  oedd 
Crist,  er  hyny,  yn  gweled  y rhai  hyny  yn  wrthddrychau  addas  i 
gael  eu  bedyddio  o herwydd  nad  oeddynt  wedi  pechu.  Y mae  yr 
íianes  yn  dangos  i ni  iddynt  gael  eu  bendithio,  ond  nid  eu  bed- 

yddio.  Efallai  iddynt  gael  eu  bedyddio  cyn  hyny  rywbryd, — ps 
fodd  y gwyddom  ni  lai  ? Wel,ni  thâl  i ni  ddychymraygu  vn  eu 
cylch,  pa  un  a gawsant  eu  bedyddio  neu  beidio ; ond  gallwn 
ymresymu,  ac  os  dal  rheswm  ei  dir,  yr  ydym  o’r  farn  y try  yr 
amgylchiad  hwn  yn  waeth  yn  erbyn  bedyddwyr  babanod  nâ  dim 
sydd  wedi  ei  grybwyll  hyd  yn  hyn  (oddieithr  y bedyddio  “ er 
maddeuant”),  ac  y profa  yn  amlwg  na  fedyddîodd  Crist  a’i  ddys- 
cyblion  fabanod  erioed,  o leiaf,  gallwn  ddweyd,  yn  flaenorol  i’r 
amser  y bendithiodd  Crist  y plant  bychain  dan  sylw.  Y modd  y 
profìr  hyn  sydd  fel  y canlyn  : — Yr  ydym  yn  cael  fod  yr  íesu  a’i 
ddyscyblion  yn  arfer  bedyddio  ar  yr  un  amser  ag  oedd  Ioan  yn 
gwneyd  hyny  (gwel  Ioan  iii,  22,  26;  iv,  1,  2);  ac  y mae  yn  rhe- 
symol  i farnu  iddynt  ddechreu  bedyddio  mor  foreu  ag  y darfu 
iddynt  bregethu,  a chael  gan  rai  i gredu.  Yn  awr,  os  oedd  yr 
apostolion  yn  arfer  bedyddio  babanod,  neu  wedi  gweled  Ioan 
Fedyddiwr  yn  gwneyd  hyny,  paham  yr  oeddynt  am  rwystro  plant 
bychain  i ddyfod  at  Grist?  Os  meddylir  eu  bod  wedi  eu  bedyddio 
yn  flaenorol,  ac  mai  dyfod  yr  oeddynt  yn  awr  i gael  eu  bendithio, 
yna  y mae  yn  afresymol  i dybied  y buasent  am  rwystro  rhai  wedî 
dyfod  yn  frodyr  iddynt,  trwy  eu  bod  wedi  eu  bedyddio  i’r  un 
bedydd.  Gwelir  wrth  hyn  mai  eu  bendithio  yn  unig  a wnaeth 
Crist;  ac  osyw  amddiffynwyr  neu  wrthwynebwyr  bedydd  babanod 
yn  gwneyd  rhywbeth  iddynt  heblaw  eu  bendithio,  cyflawnant  yr 
hyn  na  roddodd  ein  Harglwydd  un  esiampl  yn  ei  gylch.  Bellach, 
gwrelir  yn  eglur  mai  y cyfryw  ag  sydd  yn  credu  tystiolaeth  gweis- 
íon  Duw,  ac  yn  edifarhau  am  eu  pechodau,  yw  unig  ddeiliaid  yr 
ordinhad  o fedydd. 

III.  Pa  fodd  y mae  gweinyddu  Bedydd  ? 

Er  ymchwilio  pa  un  ai  trochi  neu  daenellu  yw  y dull  iawn  o 
weinyddu  yr  ordinhad,  cymmerwn  yr  un  llwybr  ag  a gymmerwyd 
yn  y ddau  bwnc  blaenorol.  Heb  fyned  i roddi  barn  dysgedigion 
am  eaptizo,  cawn  edrych  i mewn  i’r  hyn  sy’n  gyssylltiedig  â’r 
gair  bedyddio  yn  y Testament  Newydd  Cymreig,  a gadawn  yr  holl 
Roeg  i’r  rhai  sydd  “ yn  dysgu  bob  amser.”  Y peth  cyntaf  a 
deilynga  ein  sylw  yw  bedydd  Ioan;  ac  y mae  yn  amlwg  mai  hwn 
yw  y goreu  i roddi  goleuni  ar  ein  pwnc.  Yn  Math.  iii,  I,  dy- 
wedir — “ Daet'n  Ioan  Fedyddiwr,  gan  bregethu  yn  niffeithwch 
Judea,”  ac,  yn  ol  efengylwr  arall,  yn  “ mhob  goror  ynghylch  yr 
lorddonen,”  yr  hyn  sydd  yn  dangos  nad  oedd  efe  wrth  bregethu 
yn  cyfyngu  ei  hun  i’r  un  lle,  er  fod  y cyfan  yn  y “ diffaethwch.5* 

í£  Yna  yr  aeth  allan  ato  ef  Jerusalem,  a lioîl  Judea,  a’r  holl  wîaá 
o amgylch  yr  Iorddoneu : a hwy  a fedyddiwyd  ganddo  ef  ynyr 
lorddonen  ’’  (adn.  5,  6).  Etto,  “A  bu  yn  y dyddiau  hyny  ddyfod 
o’r  Iesu  o Nazareth  yn  Galiiea,  ac  efe  a fedyddiwyd  gan  Ioan  yn 
yr  Iorddonen ; ac  yn  ebrwydd  wrth  ddyfod  i fyny  o’r  dnfr,  efe  a 
weloedd  y nefoedd  yn  agored,  a'r  Ysbryd  yn  disgyn  arno  megys 
colomen”  (Marc  i.  9,  10).  Pe  buasai  yr  ymadroddion  blaenorol 
yn  newydd  i’r  darllenydd,  a’i  fod  yntau  yn  gwybod  mai  trochi 
neu  daenellu  oedd  yn  cael  ei  wneyd,  pa  un  o’r  ddau  adybiai  efe 
yn  fwyaf  cydweddol  â’r  desgrifìad  ? Caiff  ateb  drosto  ei  hun. 
Mae  rhai  am  wneyd  “ yn  yr  Iorddonen  ” i feddwl  defnyddiad  o 
ddwfr  yr  Iorddonen,  a’r  lleill  i feddwl  dim  mwy  nâ  glàn  yr  Ior- 
ddonen.  Myn  rhai  hefyd  wneyd  i “ ddyfod  i fyny  o’r  dwfr,”  1 
feddwl  oddiwrth  y dwfr.  Mae  yr  Iorddonen,  gan  y rhai  sydd  yn 
dadleu  fel  yna,  yn  cael  ei  gwneyd  yn  rhewllyd  iawn,  ac  o ddyfnder 
yn  ei  glanau  hollol  angliyfleus  i drochi  ; ac  y mae  pob  peth  sydd 
yn  fanteisiol  er  bedyddio  trwy  drochi,  o anghenrhaid  yn  mhell 
oddiwrthi.  Mae  rhai,  o herwydd  y dywedir  fod  Ioan  yn  bed- 
yddio  yn  Bethabara,  y tu  hwnt  i’r  Iorddonen,ac  i’r  Iesu  aros  yn  y 
man  hyny  (Ioani,  28  ; x,  40),  yu  ceisio  profi  nmi  nid  yn  yr  lor- 
ddonen  yr  oedd  efe  yn  bedyddio,  ond  y tu  hwnt  iddi ; ac  o gan- 
lyniad,  mai  defnyddiad  o ddwfr  yr  Iorddonen  yn  Bethabara  sydd 
i’w  olygu  wrth  yr  “ yn  yr  lorddonen.’’  Wel,  pa  beth  a ellir 
ddweyd  dros  mai  trochi,  ac  nid  taenellu,  yr  oedd  Ioan?  Dywed- 
wn  mai  yn  yr  Iorddonen  y bedyddiai,  nid  am  na  allai  y gair  yn 
weithiau  feddwl  làn  neu  ymyl  yr  afon,  neu  “ lanhau  y tŷ  yn 
ngwaed  yr  aderyn,  ond  am  ei  fod  yn  beth  anhygoel  fod  Ioan  yn 
dyfod  at  ymyl  yr  afon  i daenllu,  ac  yn  beth  hygoel  fod  Ioan  yn 
myned  i’rafon  i drochi.  Yroedd  gwell  lle  yn  agos  i dai  yn  rhyw- 
le,  fel  y gallai  gael  llestri  dwfr  yn  gyfleus,  nâ  myned  â’r  bobl  tua 
glànan  rhewllyd  (?)  yr  Iorddonen,  i oeri  heb  un  achos,  ac  i ddy- 
oddef,  os  oedd  yn  rhewi,  ergydion  dyferynau  rhewllyd  oddiwrth  y 
taenellwr  ! Os  nad  oedd  Ioan  yn  myned  â’i  fedyddiedigion  i lawr 
at  fin  y dwfr,  y mae  yn  anmhriodol  dywedyd  “ dyfod  i fyny  oddi- 
wrth  y dwfr,”  chwaithach  o'r  dwfr ; canys  os  raai  mewn  rhyw 
bellder  oddiwrth  yr  afon  yr  oedd  yn  bedyddio,  er  yn  defnyddio 
dwfr  o honi  hi,  buasai  yn  llawer  mwy  priodol  i eirio — “ Dyfod  i 
fyny  oddiwrth  Ioan,”ond  nid  heb  ystyried  er  hyny  fod  loanmewn 
pant,  oblegid  y “dyfod  ì fyny.”  Mae  yn  dygwydd  yn  chwithig 
jawn  i’r  rhai  a farnant  mai  yn  Bethabara  yr  oeddid  yn  bedyddioj 

ac  mai  defnyddiad  o’r  afon  gan  Ioan  i fedyddio  yno,  oedd  i’w 
feddwl  wrth  “ yn  yr  Iorddonen — 'ie,  mae  yn  dygwydd  yn  ehwithig 
iddynt,  meddaf,  i’r  lesu  “ ddyfod  yn  ebrwydd  i fyny  o’r  dwfr  ! ” 
Y mae  y crybwyìliad  hlaenorol  am  Bethabara  yn  peri  i mi  ymofyn. 
pa  beth  ydyw  ystyr  yr  enw ; ond  heb  achos  trafFerthu  ynghylch 
hyny  yn  awr,  yr  wyf  yn  cofio  i mi  glywed  taenellwyr  enwog  yn 
addef  mai  ei  ystyr  yw  passage,  neu  fynedfa  trwy.  Yn  awr,  os  yw 
rhai  yn  gosod  Bethahara  mor  agos  i’r  Iorddonen  ag  i fod  Ioan  yn 
cyrchu  dwfr  oddiyno  i fedyddio,  cawn  ninnau  ei  osod,  gan  fod 
passage  yn  beth  tebygol  mewn  afon  fel  hon,  ar  làn  yr  Iorddonen» 
yn  bentref  neu  dref,  neu  o leiaf  yn  le  ag  y gallai  rliywun  fel  Iesu 
“ aros”  ynddo,  h.y.,  llettya  neu  drigo.  Yr  ydym  am  osod  yr  afon 
yn  fâs  neu  rydiog  gyferbyn  â Betbabara,  fel  ag  i fod  yn  gyfleus  i 
ddynion  ac  anifeiliaid  i groesi  drwyyodd  o’r  tu  hwnt,  am  fod  y lle 
wedi  ei  enwi  yn  passage.  Os  caniatêir  hyn,  ac  y mae  rheswrn  yn 
ei  ganiatâu  yr  ydym  yn  cael  Ioan  yn  bedyddio  yn  yr  Iorddonen, 
ac  yn  Bethabara  o ran  lle  ar  ei  glàn  ; megys  ag  y gellid  cyhoeddi 
fod  Parchedig  Gyhoeddwr  Seren  Gomer  yn  bedyddio  yn  yr  afon 
Towy,  pan  y buasai  yn  Nghaerfyrddin  o ran  lle  ar  ei  glàn.  Mae 
yr  enw  Bethabara  yn  gwneyd  yr  afon  yn  y man  hyny  heb  fod  o 
ddyfnder  gormodol  i drochi,  ac  yn  gosod  tai  er  newid  diilad,  a’u 
sychu,  &c.,  neu  o leiaf  i ateb  liawer  o wrthddadleuon  y taeneilwyr. 
Ond,  meddai  rhywuu,  gan  fod  Bethabara  y tu  hirnt  i’r  lorddonen 
(gwel  Ioan  i,  28),  nis  gallai  fod  ar  ei  glàn.  Geliir  ateb  fod  y 
tu  hwnt  liwn  yr  un  â’r  tu  hwnt  (other  side)  sydd  yn  loan  vi,  22,  yr 
lryn  sy’n  meddwl  yr  ochr  arall.  Yr  oeddym  yn  meddwl  yn  y 
llineliau  blaenorol  mai  dim  ond  rheswm  oedd  genym  i brofi  fod 
Bethabara  ar  làn  yr  Iorddonen  ; ond  erbyn  edrych  y rnae  genym 
ysgrythyr,  'ie,  i brofi  mai  bedyddio  yn  yr  Iorddonen  oedd  Ioan 
pan  yr  oedd  yn  bedyddio  yn  Batliabara.  Darllener  y bennod 
gyntaf  o efengyl  loan.  Yr  ydym  yn  darllen  fod  y bedyddiwr 
Ioan  yn  cael  ei  gvvestiyno  gan  y Lefiaid  a’r  offeiriaid,  ac  y mae 
adn.  28  yn  hysbysu  i hyn  gymmeryd  lle  “ yn  Bethabara,  y tu 
hwnt  i'r  Iorddonen,lle  yr  oedd  Ioanyn  bedyddio’’  yramserhyny. 
Ceir  yr  adnod  uesaf  yn  dweyd — “ Tranoeth  loan  a ganfu  yr  Iesu 
yn  dyfod  ato  ; ac  efe  a ddywedodd,  Wele  Oen  Duw',  yr  hwn  sydd 
yn  tynu  ymaith  bechodau  y byd,”  yr  hyn,  ynghyd  â’r  adnodau 
dilynol,  a ddangosant  i’r  lesu  gael  ei  fedyddio  y pryd  hyny,  ac  yn 
y ile  hwnw  (Bethabara.)  Etto,  yn  Math.  iii,  13,  dywedir— “ Yna 
y daeth  yr  Iesu  o Gaìilea  ír  Iorddonen  at  loan , i’w  fedyddio  gan” 

ddo  ac  yn  Marc  i,  9,  dywedir— ‘£  Ac  efe  a fedyddi'iryd  gan  loan 
yn  yr  lorddonen."  Te  wel  j)awb  bellach  fod  synwyr  cyJredin  ac 
ysgrythyr  yn  cadaruhau  mai  yn  yr  Iorddonen,  ond  yn  Bethabara 
fel  lle,  yr  oeddid  yn  bedydciio,  a bod  yr  afon  yn  gyfleus,  tai  yn 
agos  a digon  o Ysbryd  Duw  gan  Iuan  i’w  nerthu  i gyflawni  ei 
waith,  yn  ngwyneb  cyfnewidiadau  hin  a lliosogrwydd  ei  ddeiliaid 
bedydd.  Mae  y cyfan,  ynte,  yn  troi  yn  ffafriol  i drochi,  a hyny 
yn  yr  Iorddonen.  Yn  nesaf,  cawn  fod  Ioan  liefyd  yn  " bedyddio 
yn  Ainon,  yn  agos  i Salitn,”  ac  yn  gyssy  Uiedig  â hyny,  ctywedir 
— “ Canys  dyfroedd  lawer  oedd  yno.”  I ha  beth  y crybwylhr 
yma  ani  “ ddyfroedd,”  os  nad  yw  yn  dangos  fod  y lle  yn  gyfleus  1 
drochi  yno  fel  yn  yr  Iorddonen  ? Ei  fod  yn  gosod  allan  le  \ 
daeneliu,  sydd  yu  ymddangos  yn  annhebyg.  Ond,  ebe  rhywun, 
mae  y gair  yno  yn  arwyddo  mai  yn  Saiim,  ac  ntd  yn  Ainon,  yr 
oedd  y “dyfroectd  lawer;”  ac  etto,  nad  yw  y “dyfroedd  lawer”  yn 
cael  eu  crybwyil  i ddangos  fod  ytio  lefydd  cyfleus  i drochi,  ond 
am  eu  bod  yn  gyfleus  i’r  torfeydd  i wersyllu  yno.  Pa  faint  yw’r 
pellder  rhwng  Ainon  a Salim,  tybied  ? Nis  gwn  i ; ona  gt  n i'yn, 
ei  fod  yn  betli  annhebyg  iawn  y huasai  Ioan  yn  bedyddio  yn 
Ainon^  os  mai  yn  Salem  yr  oedd  yn  fwyaf  cyfleus  i wersyllu  ; 
canys  yr  oedcl  yn  achosi  trafaelu  o un  rnan  i’rllall  a ellid  hebgor 
yn  fwy  manteisiol.  Wrth  wersyllu  y mae  yn  arferol  i gael  pebyll, 
ac  amryw  bethau  ereill  i'r  dyben.  Addefir  byn,  mi  debygaf.  Ond, 
a addefir  i “ holl  Judea,  Jerusalem,  a’r  holl  wlad  o aragylch  yr 
Iorddonen,”  i fyned  â pbebyll,  &e.,  ganddynt,  pan  aethant  at 
Ioan  i’r  Iorddonen,  fel  ag  i fod  yn  gyíleusi  uewid  dillad,  &c.,  pan 
oedd  efe  yn  eu  bedyddio  ? Beth  ? Na  tcneir  ? Wel,  ni  allaf 
finnau  addef  iddynt  fyned  â dim  ganddynt  hefyd  i Salim  er  gwer- 
syllu  yno.  Yn  awr,  gan  ein  bod  yn  metbu  cytuno  ynghylch  y 
petb  yna,  awn  i chwilio  am  rywheth  araìl ; a dyma  ein  taenellwr 
yu  cael  allan  nad  trociii  yr  oedd  Ioan,  o herwydd  iod  jr  I^-su  a r 
holl  fobl  yn  cael  eu  bedyddio  yr  un  pryd,  a’i  brawf  a welir  yn 
Luc  iii,  21, 22— “A  bu ,pan  oeddid  ynbedyddio  yr  holl  fobl,  a’r 
Iesu  yn  ei  fedyddio  hefyd,  ac  yn  gweddio,  agoryd  y nef,  a disgyn 
o’r  Ysbryd  Glân  mewn  rhith  corfforol,  megys  colomed,  arno  ef; 
a dyfod  ilef  o’r  nef  vn  dywedyd,  Ti  yw  fy  anwyl  Fab  ; ynot  ti  y’m 
boddlouẃyd.”  Yn  awr,  os  rnai  yr  un  pryd  oedd  y bedyddio,  yr 
un  pryd  hefyd  y gweddiodd  Crist,  yr  agorodd  y nef,  y disgynodd 
o’r  Ysbryd,  ac  y daeth  y llef  o’r  nef.  Ond  y mae  yr  esbonîad  yna 
o’r  geiriau  yn  milwrio  yn  erbyn  ffeithiau  ; canys  dywedir  yn 

.Math.  iii,  16 — “ A’r  Iesu,  wedi  ei  fedyddio,  a aethyn  y fan  i fyny 
o’rdwfr;  ac  wele  y nefoedd  a agorwyd  iddo,  &c.”  (Gwel  hefyd 
Marc  i,  9,  10.)  Mae  yn  amlwg  wrth  hyn,  nad  yw  prawf  ein 
taenellwr  yn  golygu  mwy  nag  i’r  pethau  hynod  a nodir  i ddyg- 
wyddyn  yr  amser  y bu  Ioau  yn  bedydöio  y bobl,  a’r  Iesu  hefyd  ; 
eblegid,  pe  amgen,  y mae  yn  rhaid  myned  i anhaw  sdra  mawr— y 
mae  yn  rhaid  penderfynu  i’r  “ holl  boll,”  sef  yrholl  rhai  a ddaeth- 
ant  at  Ioan  (yn  ol  yr  haues)  i gaei  eu  taenellu  oll  yr  un  pryTd,  ie, 
° *®'vn  y fynyd  y darfu  i’r  Ysbryd  ddisgyn  ar  yr  Iesu — mai  ar  un 
waith  neu  gynnyg  y taenellodd  efe  ei  holl  fedyddiedigion  yn  yr 
loiddonen,  ac  iddo  gyflawni  ei  waith  yno  ar  ddim  ond  un  strohe. 
Yr  oedd  yn  rhaid  fod  ganddo  beiriant  da  i ddaenellu,  cyn  y gallai 
gyflawni  y fath  orchest  ryfeddol.  Ond  y mae  yn  amlwg,  os  oedd 
gormod  o rifedi  i’w  troclii  bob  yn  un,  mewn  amryw  ddyddiau,  yr 
oedd  gormod  hefyd  i'w  taenellu  oll  ar  unwaith.  Wedi  methu  o’r 
prawf  blaenorol  dros  daenellu,  yr  ydym  yn  cael  ein  harwain  at  yr 
anmhosiblrwydd  i geidwad  y carchur  a’i  deulu  gael  eu  trochi  ar 
ganol  nos,  pan  oedd  yr  apostolion  yn  eu  “ briwiau,’’  ac  heb  un 
eiybwylliad  iddynt  fyned  allan  o’r  carchar.  Y’r  hyn  a ellir 
ddweyd  yw  hyn  : — Cawsant  eu  “ bwrw  i’r  carchar  nesaf  i mewn.” 
(Act.  xvi,  24),  “ ac  [efe]  a’u  dug  hwynt  allan  ’’  (adn.  30);  ac  yn 
nesafyr  ydym  yn  cael  yr  apostolion  yn  traethu  “ iddo  air  yr 
Arglwydd,  ac  i hawb  oedd  yn  ei  dv  ef:  ac  efe  a’u  cymmerth  hwy 
vi  awr  hono  o’r  nos,  ac  a olchodd  eu  briwiau  : ac  efe  a fedydd- 
iwyd,  a r eiddo  oll,  yu  y fan  [sef  yn  i'uan].  Ac  wedi  iddo  eu  dwyn 
iiwynt  i w dy,  cfe  a osododd  fwyd  ger  eu  bron  hwy,’’  &c.  (adu. 

^l).  Mae  yn  amlwg  na  fedyddiwyd  yn  y carchar  nesaf  i 
mewn,  nac  yn  y tŷ;  ac  y mae  yn  amlwg  hefyd  i’r  apostolion 
draethu  gair  yr  Arglwydd  “ yn  ei  dj'  ef,”  cyn  bedyddio,  ac  iddynt 
gaei  eu  dwyn  drachefn  i’r  tŷ  ar  ol  hyny.  Os  mai  taenellu  oedd- 
ynt,  yr  oedd  yn  fwy  cyfleusi  wneyd  hyny  yn  y tŷ';  ond  os  trochi, 
yr  oedd  yn  rhaid  myned  allan  ; ac  allan  yr  aethant,  'ie,  “yr  awr 
hòuo  o r nos.”  ond  ni  wyddom  i ba  le,  ac  i drochi,  mae  yn  debygol. 
Yr  oedd  y Duw  a agorodd  y carchar  yn  ahl  cadw  y “briwiau  ” 
rhag  gwaethygu  yn  y dwfr ; ac  yr  oedd  yr  Hwn  a ddywedodd 
“ A r y cleiiìon  y rhoddant  eu  dwylaw,  a hwy  a fyddant  iach,”  yn 
wastad  jm  gofalu  am  y rhai  a ufyddhaent  iddo.  Gwna  y sylw 
diw  eddaf  ateb  pob  gwrthddadleuon  hefyd  yn  erhyn  trochi  Saul  o 
Darsns. — Y’r  ydymwedi  olrhain  digon,  debygwn  i,  ar  ypwnc  hwn, 
bellach ; ond  yr  wyf  o’r  farn  fod  yn  rhaid  rhoddi  rheswrn  cyn 

gorphen  dros  y dywediad,  “ Bedyddio  a dwfr.’’  I’a  fodd  y mae 
hyny  yn  drochi  ? Yn  gymmaint  â bod  gwahanol  ddysgedigion 
yn  profi  fod  mwy  nag  un  ystyr  i’r  gair  Groeg  ain  fedydd,  arweinir 
ni  i farnu  mai  enw  ar  yr  ordinbad,  yn  hytrach  nâ  dangosiad  y 
dull  o’i  gweinyddu,  yw  bedydd\  ac  o ganlyniad,  mai  y rheswm 
dros  y “ bedyddio  a dwfr”  yw,  am  mai  â dwfr  yr  ymwneir  yn  yr 
ordinhad,  megys  yr  ymwneir  â’r  Ysbryd  pan  y byddis  yn  “ bed- 
yddio  â’r  Ysbryd  Glân.”  Nid  yw  trochi  ynddo  ei  hun  yn  fedydd  ; 
eithr  y mae  yn  rhaid  fod  y gweinyddwr  yn  gymhws  i’w  swydd, 
y hedyddiedig  yn  ufydd  ac  yn  edifeiriol,  a’r  cyfan  yn  cael  ei  gyf- 
lawni  yn  enw  y Tad,  y Mab,  a’r  Ysbryd  Glân,  Efallai  bod  rhai 
yn  barod  i ddadleu  fod  yn  rhaid  mai  taenellu  y w y dull  iawn,  am 
y dywedir  mai  cael  ei  dywallt  oedd  yr  Ysbryd  ; ond  fe  welir  yn 
amlwg  oddiwrtb  amrywiol  fanau  fod  bedydd  yr  Ysbrydyn  walian- 
ol  yn  ei  ddull  (os  addas  y gair)  i fedydd  taenellu.  Desgrifir  ef 
ynAct.ii,  2 — “ Yn  ddisyrowth  daeth  sŵn  o’r  nef,  megys  gwynt 
nerthol  yn  rhuthro,  ac  a lanwodd  yr  holl  dŷ  ile  yr  oeddynt  yn 
eistedd.  Ac  ymddangosodd  iddynt  dafodau  gwahanedig  o dân, 
ac  efe  a eisteddodd  ar  bob  un  o honynt.  A hwy  oll  a lanwyd  â’r 
Ysbryd  Glân,  ac  a ddechreuasant  lefaru  â thafodau  ereill.’’  Pa 
heth  oedd  y sŵn,  tybied  ? Ai  nid  â’r  un  peth  y Uanwyd  y dys- 
cyblion,  ag  y lìanwyd  y tŷ  ? Nid  â’r  tafodau  y llanwyd  y dys- 
cyblion,  ond  â’r  hyn  oedd  yn  bresennol  yn  y tý,  sef  yr  Ysbryd 
Glân.  Mae  yn  amlwg  ddigon  mai  bedyddyr  Ysbryd  oedd  hyn  ; 
ond  joa  heth  sydd  yn  dehyg  ynddo  i daenelîu  neu  drochi  ? Nii 
yw  dyn  yn  cael  ei  lanw  gan  y naill  dduîl  nâ’r  llall ; ond  mae 
hedydd  yr  Ysbryd  yn  llanw.  Ond,  meddai  rhywun,  y tafodau  yn 
arcs  arnynt  oedd  y bedydd.  Wel,  ynte,  edrych  i’r  bedyddio  â’r 
Ysbryd  a ddesgrifir  yn  Act.  viii,  17  ; ix,  17  ; xix,  6,  a cîiai  weled 
nad  oes  sôn  am  y tafodau.  Cawn  adael  dull  gweinyddu  yr  ordin- 
had,  bellacb,  gan  adael  y cyhoedd  1 benderfynu  ynddynt  eu  hunain 
ar  ein  hymchwiliad;  a bydd  i ni  frysio  i ddangos,  yn 

IV.  A OEDD  GWAHANIAETH  RHWIiG  BEDTDD  IOAN  AG  UN 
Crist. 

Dywed  rhai  fod  bedydd  loan  yn  efengylaidd,  ac  nad  oeddid  yn 
bedyddio  neb  ar  ei  ol ; ac  ereill  a ddy  wedant  fod  yr  apostolion  yn 
hedyddìo  rbai  ar  ei  ol.  I ddangos  nad  oedd  hedjTdd  loan  yn 
gwneyd  y tro  yn  lle  bedydd  yr  apostolion  (neu  fedydd  Crist) 
arweinir  ni  at  y deuddeng  a fedyddiodd  Paul  yn  Ephesus  (gwel 
Act.  xix,  I — 7),  y rhai  a ddywedir  eu  bod  wedi  eu  bedyddio  “ i 
fedydd  loan.”  Ond  cawn  brofi  yn  fuan  na  fedyddiwyd  y rhaí 
hyu  gan  Ioan.  Yr  ydym  yn  darllen  i Paul  ofyn  i’r  deuddeg,  “ A 
dderbyniasoch  chwi  yr  Ysbryd  Gìán,  er  pan  gredasoch  ?”  a’r  ateb 
gafodil  oedd,”  Ni  chawsom  ni  gymroaint  â chlywed  a oes  Ysbryd 
Glân.”  Meddai  Paul  drachefn,  mewn  syndod,  debygaf,  “ I ba 
heth,  gan  hyny,  y hedyddiwyd  chwi?’’  Atebasant,  “I  fedydd 
Ioan.”  “Ioan,”  ehe  Paul,  “ yn  ddiau  a fedyddiodd  â bedydd 
edifeirwch,  gan  ddywedyd  wrth  y bohl  am  gredu  yn  yr  hwn  oedd 
yn  dyfod  ar  ei  ol  ef,  sef  yn  Nghrist  Iesu.”  Ai  tybied  fod  y rhai 
hyn  wedi  eu  bedyddio  gan  yr  hwn  oedd  yn  dweyd  wrtli  ei  fedydd- 

ledigion  am  gredu  yn  mab  Duw,  ac  vn  dysgu  iddynt  y cawsentett 
bedyddio  a r Ysbryd  Glân  ? Hwy  wedi  eu  bedyddio  gan  Ioan,  ac 
heb  wybod  pa  un  a oedd  Ysbryd  Glân  neu  beidioü  Mae  yn 
groes  i bob  rheswm  i lèddwl  hyny.  Wel,  a oeddynt  yn  dweyd 
anwiredd,  vnte  ? Os  oeddynt/nid  yw  yn  debyg  y buasent  yn 
derbyn  yr  Ysbryd  Glân  mor  fnau  wecli  ei  hail-fedyddio.  Beth 
sydd'i  feddwl,  ynte  ? Meddwl  iddynt  gael  eu  bedyddio  gan  un  o 
e'felychwyr  Ioan,  yr  hwn  oedd  heb  awdurdod,  ac  heb  ddeall, 
fel  Âpolos  (Act.  xviii,  25),  “ ond  bedydd  Ioan  yn  unig.”  Y deu- 
ddeg  dyscybl,  “ pan  glywsant  hwy  hyn,  liwy  a fedyddiwyd  yn 
enw  yr  Arglwydd  Iesu  ; ac  wedi  i Panl  osod  ei  ddwylaw  arnynt, 
yr  Ysbryd  a ddaeth  arnynt ; a hwy  a draethasant  â thafodau  ac  a 
bropliwydasant.’’  Ni  fedyddiwyd,  ynte,  ar  ol  Ioan.  Yn  Ioan 
j.  35 — 37,  gwelir  fod  dau  o ddyscyblion  loan  yn  troi  yn  ddys- 
cyblion  i Grist,  wedi  i Ioan  ddangos  iddynt  mai  Oen  Duw  oedd 
efe,  Yn  awr,  cyn  eu  bod  yn  ddyscyblion  i Ioan,  yr  oedd  yn 
rhaid  eu  hod  wedi  eu  bedyddio  ganddo ; ac  yr  ydym  yn  cael  eu 
bod  wedi  eu  hordeinio  yn  apostolion,  ond  heb  un  son  eu  bod  yn 
cael  eu  bedyddio  yn  flaenorol,  canys  pwy  a’u  bedyddiai  ond  Ioan. 
Y raae  yn  ddigon  amlwg  bellach  fod  bedydd  íoan  yn  gymhwys  yr 
un  fath  â bedydd  Crist,  a bedydd  Crist  yr  un  fath  â bedydd  Ioan 
— -y  ddau  yn  fedydd  edifeirwch  er  maddenant  pechodan. 

‘y.  PA  BETH  yw  gem  o Ddwer  ac  o’r  Ysbryd? 

Y mae  yn  eglur  fod  dyn  yn  cael  ei  eni  o ddwfr,  pany  byddo  yn 
cael  oi  fedyddio  er  maddeuant  pechodau;  ac  y mae  dyn  yn  cael 
ei  eni  o’r  Ysbryd  Glân,  pan  y byddo  yn  derbyn  yr  Ysbryd 
trwy  arddodiad  dwylaw.  Nid  yw  bedydd  yr  Ysbryd  Glân  yn 
llaenorol  i fedydd  dwfr  ; ond  ar  ei  ol,  canys  y pryd  hyny  y mae 
addewid  o ddawn  yr  Ysbryd.  Gwel  Act.  ii.  38,  39.  Ni  cliafodd 
yr  eunnch  í'edydd  yr  Ysbryd  gan  Phillip;  ac  wedi  iddo  fedyddio 
y Samariaid,  ni  dderbyniasant  yr  Ysbryd  Glân  cyn  i’r  apostolion 
ddvfod  i arddodi  dwylaw  arnynt  (Act.  viii,  14—17).  Y mae  yn 
sicr  fod  yn  rbaid  cael  bedydd  dwfr  a bedydd  yr  Ysbryd,  cyn  y 
gellir  mÿned  i mewn  i deyrnas  Dduw. 

Yn  awr,  ddarlleDydd  anwyl,  yr  wyt  yn  gweled  ein  bod  wedi 
gwneyd  ymchwiliad  teg  i’r  Testament  Newydd  yngylch  bedydd, 
a bod  y cyf'an  yn  ymddangos  dros  mai  dyben  bedydd  yw  er  madd- 
euant  pechodau— mai  rhai  yn  credu  tystiolaeth  gweision  Duw,  ac 
yn  edifarhau  am  eu  pechodau,  yw  unig  ddeiliaid  yr  ordinhad — 
ìtnai  trwy  drochi  mewn  dwfr  gan  weinidog awdurdodedig  ywy  dull 
iawn  o’i  weinyddu — mai  yrun  peth  oedd  bedydd  Ioan  ac  un  Crist, 
ac  mai  geni  o'ddwfr  ac  o’r  Ysbryd  ydyw  bedydcl  dwfr  a bedydd 
Yi’  Ysbryd  Glân,  ac  fod  yn  rhaid  cael  y ddau  cyn  y gtdlir  bod  yn 
gadwedìg.  Dav„. 

